Hibiskus
Hibiskus (lat. Hybiscus) veliki je rod iz porodice Malvaceae, cvjetnica u redu Malvales, razred Magnoliopsida, divizija Tracheophyta. Ovaj rod ima oko 680 vrsta jednogodišnjih zeljastih biljaka, trajnica, polugrmova, grmova i stablašica. Nekoliko vrsta se široko uzgaja kao ukrasne biljke, posebno Hibiscus syriacus i Hibiscus rosa-sinensis. Čaj od cvjetova hibiskusa poznat je pod mnogim imenima širom svijeta, a služi se i vruć i hladan. Napitak je poznat po crvenoj boji, okusu i sadržaju vitamina C.